मोदी सरकार की उपलब्धियों को जनता के बीच ले जाएं, अमित शाह ने पार्टी प्रवक्‍ताओं से कहा  
'मोदी सरकार की योजनाएं का सीधा लाभ जनता तक पहुंच रहा है'
बीजेपी मोदी सरकार के 3 साल की उपलब्धियों का उत्सव मनाएगी
'जनता तक सरकार की उपलब्धियों को आसान भाषा में पहुंचाएं'
मोदी सरकार के तीन साल पूरे होने पर बीजेपी अध्यक्ष अमित शाह ने पार्टी प्रवक्ताओं से पूरी आक्रामकता से सरकार की उपलब्धियों को देश भर की जनता के बीच ले जाने को कहा है. शाह ने रविवार को देश भर के पार्टी प्रवक्ताओं की एक वर्कशॉप को संबोधित किया. इसमें अलग-अलग राज्यों में टीवी चैनलों पर पार्टी की ओर से जाने वाले पैनेलिस्ट भी शामिल हुए. अमित शाह ने कहा कि मोदी की अगुवाई में केंद्र सरकार जनता के हित में अच्छा काम कर रही है. उन्होंने कहा कि इन कामों को जनता तक ले जाने और आसान तरीके से समझाने की जिम्मेदारी पार्टी प्रवक्ताओं की है. शाह ने सभी प्रवक्ताओं को कहा कि तीन साल में सरकार ने बहुत काम किया है. हाल ही में जीएसटी को लेकर एक बड़ा कदम उठाया गया है. इसके बारे में लोगों को बताना भी पार्टी प्रवक्ताओं की ज़िम्मेदारी है.
शाह ने कहा कि मोदी सरकार ने कई योजनाएं शुरू की हैं जिनका सीधा लाभ जनता तक पहुंच रहा है. उन्होंने उज्वला योजना, मुद्रा योजना, जन धन योजना, स्वच्छ भारत अभियान, ग्रामीण विकास से संबंधित योजनाएं और युवाओं के रोजगार संबंधी योजनाओं का प्रचार करने को कहा. शाह ने कहा कि कांग्रेस सरकार के दौरान विकास और आर्थिक मोर्चे पर जो गड्ढे थे, उसको ठोस कदम उठाकर न सिर्फ मोदी सरकार ने भरा बल्कि वहां विकास की मीनार खड़ी की है.
 

गौरतलब है कि बीजेपी 27 मई से 15 जून तक पूरे देश में मोदी सरकार के 3 साल की उपलब्धियों का उत्सव मनाएगी. इस दौरान राज्यों खासतौर पर गैर-बीजेपी शासित राज्यों में तमाम केन्द्रीय मंत्रियों और मुख्यमंत्रियों के दौरे को लेकर बेहतर समन्वय स्थापित करने पर भी जोर दिया गया.    

शाह ने कहा कि मोदी सरकार ने कई योजनाएं शुरू की हैं जिनका सीधा लाभ जनता तक पहुंच रहा है. उन्होंने उज्वला योजना, मुद्रा योजना, जन धन योजना, स्वच्छ भारत अभियान, ग्रामीण विकास से संबंधित योजनाएं और युवाओं के रोजगार संबंधी योजनाओं का प्रचार करने को कहा. शाह ने कहा कि कांग्रेस सरकार के दौरान विकास और आर्थिक मोर्चे पर जो गड्ढे थे, उसको ठोस कदम उठाकर न सिर्फ मोदी सरकार ने भरा बल्कि वहां विकास की मीनार खड़ी की है.
 

गौरतलब है कि बीजेपी 27 मई से 15 जून तक पूरे देश में मोदी सरकार के 3 साल की उपलब्धियों का उत्सव मनाएगी. इस दौरान राज्यों खासतौर पर गैर-बीजेपी शासित राज्यों में तमाम केन्द्रीय मंत्रियों और मुख्यमंत्रियों के दौरे को लेकर बेहतर समन्वय स्थापित करने पर भी जोर दिया गया.